jkorsvik/nowiki_second_scrape_merged huggingface dataset:
Verkhnij Ufalej

Verkhnij Ufalej (russisk: Верхний Уфалей) er en by i Tsjeljabinsk oblast i Russland. Den ligger i den nordlige delen av oblasten, ved elva Ufalej (ei sideelv til Ufa), 142 km nordvest for Tsjeljabinsk. Innbyggertall: 33 700 (2005 est.), 34 360 (folketelling 2002), 40 061 (folketelling 1989) og 27 498 innbyggere (2018). Byen dekker et areal på 65 km².
Byen ble grunnlagt i 1761 og ble innvilget bystatus i 1940.


== Referanser ==


== Eksterne lenker ==
Offisielt nettsted 
(en) Verkhny Ufaley – kategori av bilder, video eller lyd på Commons
Paul Campbell

Paul Campbell (født 22. juni, 1979 i  Vancouver i Canada) er en canadisk skuespiller. Han er kjent for sin rolle som «Billy Keikeya» i science fiction-serien Battlestar Galactica.


== Skuespillerkarriere ==


=== Battlestar Galactica ===
I 2003 ble tv-serien fra 1970-tallet, Battlestar Galactica brakt tilbake til live, selv om det i første omgang var i form av en tre timer lang miniserie. Campbell spilte rollen som «Billy Keikeya», assistenten til «President Laura Roslin» (Mary McDonnell). Miniserien ble etterhvert en pilot for den nye science fiction-serien Battlestar Galactica. Battlestar Galactica ble filmet for det meste i Vancouver, Canada, og varte i fire sesonger. Campbell sluttet nesten etter sesong en, siden han ikke hadde en kontrakt. Etter at han ikke fikk en ny jobb, returnerte han tilbake til serien, der produsentene ville at han skulle signere en 5-årskontrakt. Han besvarte ikke dette, og siden produsentene syntes han ikke forpliktet seg nok til serien, bestemte de seg for å «drepe» karakteren (ifølge Campbell selv).


== Priser og nominasjoner ==
Leo Awards

2005 – Vinner – Feature Length Drama: Best Lead Performance by a Male – Ill Fated


== Utvalgt filmografi ==
Listen under er ikke komplett, se Internet Movie Database –  Paul Campbell

Bag Boy (2007)
Battlestar Galactica (2004–2006) som "Billy Keikeya"
Ill Fated (2004)
Smallville (2004) TV-serie, 1 episode
Battlestar Galactica (2003 miniserie) som "Billy Keikeya"
Andromeda (2003) TV-serie, 2 episoder
John Doe (2003) TV-serie, 1 episode
"The Dead Zone (2002) TV-serie, 1 episode


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
(en) Paul Campbell på Internet Movie Database 
(fr) Paul Campbell på Allociné 
(en) Paul Campbell på AllMovie 
(en) Paul Campbell hos TV Guide 
(en) Paul Campbell hos The Movie Database 
Official Fan Website (includes actor's blog)
Paul Campbell interview
Trygve Hjorth-Johansen

Trygve Hjorth-Johansen (født 1892, død 1959), også omtalt som Trygve Hjort-Johansen, var en norsk journalist og forfatter av guttebøker og kriminalromaner.
Fra 1916 til 1926 var Hjorth-Johansen ansatt i Dagbladet, der han benyttet pseudonymet «Crayon». Han utga en reisereportasje fra Sør-Amerika i 1923. Under denne reisen samlet han bakgrunnsmateriale til Gutter under Sydkorset (1928), som ble den første romanen der norsk hvalfangst skildres for ungdom.
Hovedpersonene i Gutter under Sydkorset er Knut og Erik, to 15-åringer som forfatteren hadde introdusert i sin forrige bok, Guttene på Sjøsprøit, der de to guttene var med på fiske utenfor Grønland. Denne gangen reiser de med båten «Selkongen» til Montevideo, der kokeriet «Sperm II» overvintrer. Skipper på «Selkongen» er Sivert Hovde, som ikke bare er den mest navnkundige og sagnomsuste fangstmann på hele den norske kyst, men også Knuts onkel og Eriks pleiefar. Alt i første kapittel fører Hjorth-Johansen inn et spenningsmoment: Den merkelige villmannen Arón Garcia er en slags Sydishavets eskimo, som på dårlig norsk har påstått at han tilhører «Den evige ilds samfund». Hvalfangere har tatt ham med seg til Norge, der han er blitt plassert på asyl, men nå skal han bringes tilbake. Hjorth-Johansen fant et stoff som ingen guttebok ennå hadde tatt for seg, men var tydeligvis ikke særlig engasjert i emnet og spedde derfor på med forskjellige episoder for å skape spenning, til det hele endte i ren fantasi med «Den evige ilds samfund».Heltedåd og spenning er viktige ingredienser i de fleste av de bøker Hjorth-Johansen skrev for ungdom. Men Kaschimir (1930) er av en helt annen type og er mer bemerkelsesverdig. Her er tempoet langsommere, og persongalleriet er mindre. Den foreldreløse sigøynergutten Kaschimir begir seg på vandring langs landeveien, og alt sees og oppleves gjennom ham. Hauk over hauk er en fortsettelse av Kaschimir.

I likhet med sin venn Sven Elvestad var Hjorth-Johansen homofil og tilhørte den norske kolonien i Positano (Italia) på 1920-tallet. Om sine egne bøker uttalte han:«Å skrive guttebøker er et godt surrogat for mange gleder. Egentlig skriver jeg mer om gutter enn for gutter. Dette er det visst mange av mine venner som ikke er i stand til å forstå.»


== Bibliografi (ufullstendig) ==
Sydlandske nætter (1923)
Med mørefiskere til Grønland (1925)
Guttene på Sjøsprøit (1927)
Gutter under Sydkorset (1928)
Det grønne loppecirkus (1928)
Panterfolk og Graabein (1929)
Kaschimir (1930)
Hauk over hauk (1930)
Den klatrende kyrbis (1932/1943)


== Referanser ==


== Eksterne lenker ==
Om tegneserieversjonen av Gutter under sydkorset
Demokraterne

Demokraterne kan vise til flere politiske partier:

Demokraterne (Danmark)
Demokraterne i Grønland
Det demokratiske parti i USA
Kartaly

Kartaly (russisk: Карталы́)  er en by i Tsjeljabinsk oblast i Russland. Den ligger i dalen til elva Kartaly-Ajat (en sideelv til Tobol) 260 km sør-sørvest for Tsjeljabinsk.  Innbyggertall: 29 908 (folketelling 2002), 37 132 (folketelling 1989).
Byen ble grunnlagt i 1810. Bystatus ble innvilget i 1944.


== Referanser ==
Njazepetrovsk

Njazepetrovsk (russisk: Нязепетро́вск)  er en by i Tsjeljabinsk oblast i Russland. Den ligger ved elva Njazja (en sideelv til Ufa), 150 km nordvest for Tsjeljabinsk. Innbyggertall: 13 405 (folketelling 2002), 17 133 (folketelling 1989).
Byen ble grunnlagt i 1747 og ble innvilget bystatus i 1944.


== Referanser ==
Global Underwater Explorers

Global Underwater Explorers (GUE) er en dykkerutdanningsorganisasjon som oppsto på grunn av et stort ønske om å øke sikkerheten ved undervannsutforskning. Samtidig med et ønske om å ta vare på den unike livet og miljøet undervann. Derfor tilbyr de en utdanning som setter meget høye minimumsstandarder. Som en del av visjonene for grunnleggerne vil GUE arbeide for følgende:

Utdanne sikre, dyktige og kunnskapsrike dykkere.
Bedrive og promotere undervannsforskning.
Bedrive undervannsutfoskning verden over.
Beskytte det sårbare undervannsmiljøet
Gi offentligheten tilgang til en stor ressurs på alt marint liv.


== Sertifiseringer ==
GUE sertifiserer fritidsdykkere gjennom deres GUE-Fundamentals kurs.
Tekniske dykkere gjennom deres Tech 1, 2, (3) kurs. (merk GUE-F er forkrav)
Grottedykkere gjennom deres Cave 1, 2, 3 kurs. (merk GUE-F er forkrav)


== Se også ==
DIR-dykking


== Eksterne lenker ==
(en) Offisielt nettsted 
DIR Explorers Forum
Bjørn Høvik

Bjørn Høvik (født 24. juli 1941 i Larvik) er en norsk lærer, dramatiker og barnebokforfatter, bosatt i Oslo.
Høvik er utdannet adjunkt og har undervist på teknisk fagskole og videregående skole.


== Verkliste ==
Et Daghjem (Fjernsynsteatret 1969)
Begynnelse (Fjernsynsteatret 1977)
Objektet Morten Olsen (Radioteatret 1979)
Purpose, (Radioteatret 1987)
Enerom (Fjernsynsteatret 1987)
Enerom og andre stykker for radio og fjernsyn – dramabok 1987)
Skate-Bård (barne- og ungdomsroman 1990)
Magnar Moens midtsommernattsdrøm (Radioteatret 1991)
Klarinettkonserten (barne- og ungdomsroman 1991)
Med is i magen (barne- og ungdomsroman 1992)
Norgesreisen (Radioteatret 1993, 1998 og 2013 – 3.-plass i Prix Futura, Berlin, 1995)
Fredsfiender (Radioteatret, Barnetimen 1995)
Fredsfiender (dramabok 1995)
Trond Varingsruds reise (roman 1997)
Fyrstikkysset (barne- og ungdomsroman 2002)
Uten dekning (Radioteatret 2005, 2008 og 2010)
Uten dekning (dramabok 2005)
Skoleeksempel (roman 2010)
Deltok med ungdomsnovella Hurricane i antologien Forelsket i 1989 og ungdomsnovella Det mørke rommet i antologien med samme navn i 1995Noen av hans TV-stykker og hørespill er også vist/produsert i utlandet.


== Kilder ==
Presentasjon av Bjørn Høvik i Forfatterkatalogen på Forfattersentrums nettsider


== Eksterne lenker ==
Lenke til hjemmeside
Bøker av Høvik som ebøker på Nasjonalbibliotekets nettsted bokhylla.no
Guri B. Hagen

Guri Børrehaug Hagen (født 2. desember 1947 i Oslo) er en norsk barnebokforfatter.
Børrehaug Hagen skriver barnedetektiv-bøker, og sier selv at «jeg vil fortelle en spennende historie til barn/ungdom med rot i virkeligheten, med gode, samfunnskritiske synspunkter». Bøkene hennes skiftet serietittel fra Tvillingspanerne til Veitvetspanerne da hun byttet forlag fra Cappelen til Damm i 2003. 


== Bibliografi ==
1994: Tvillingspanerne og de gamle som forsvant (Cappelen)
1995: Tvillingspanerne og den nye fotballtreneren. (Cappelen)
1995: Tvillingspanerne og ungen som ble kidnappet. (Cappelen)
2003: Dødelig dose! Veitvetspanerne 1. (Damm)
2004: Forfulgt! Veitvetspanerne 2. (Damm)
2004: Uskyldig dømt. Veitvetspanerne 3. (Damm)
2005: Liket i elva. Veitvetspanerne 4. (Damm)
2007: Monstermønster. Veitvetspanerne 5. (Damm)
2008: Backspin. Veitvetspanerne 6 (Cappelen Damm)
2010: Friminuttet (Cappelen Damm)


== Kilder ==
Presentasjon av Guri B. Hagen i Forfatterkatalogen på Forfattersentrums nettsider


== Eksterne lenker ==
Cappelen Damms presentasjon av Guri B. Hagen
XING (nettsamfunn)

XING er et nettsamfunn og har 4 millioner brukere. Før 17. november 2006 kjent som openBC/Open Business Club.


== Referanser ==


== Eksterne lenker ==
Offisielt nettsted 
(en) XING – kategori av bilder, video eller lyd på Commons
Eivor

Eivor er et kvinnenavn med opprinnelse i norrøne auja, «skatt, gave», eller kanskje ey, «øy», og varr, «forsiktig», eller urnordiske *warjaR, «forsvarer». Eyvǫr var en norrøn form av navnet.
Eivor har navnedag 8. juni i Sverige og 24. oktober i Norge.


== Utbredelse ==
Tabellen nedenfor gir en detaljert oversikt over populariteten til kvinnenavnet Eivor og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Øyvor Hansson (1893–1975), norsk politiker
Eivor Bergum (f. 1946), norsk lyriker og barnebokforfatter
Øyvor Dalan Vik (f. 1966), norsk journalist
Eivor Vindenes (f. 1971), norsk forfatter
Øyvor Bakke (f. 1975), norsk journalist og programleder
Eivør Pálsdóttir (f. 1983), færøysk sanger
Eivor Evenrud (f. 1982), norsk politiker


== Referanser ==


== Eksterne lenker ==

(en) Behind the Name: Eivor
(en) Think Baby Names: Eivor
Jemanzjelinsk

Jemanzjelinsk (russisk: Еманжелинск) er en by i Tsjeljabinsk oblast i Russland. Den ligger på østsiden av de sørlige Uralfjellene 50 km sør for Tsjeljabinsk, og innbyggertall var ved folketelling i 2002 30 202, ved folketelling i 1989 31 153.
Byen ble grunnlagt i 1770 som en kosakklandsby, og den har vært kjent som stanitsa Jemanzjelinskaja (russisk: Еманжелинская) siden 1866.  Den ble en kullgruvebosetning i 1930–1931, og fikk innvilget bystatus i 1951.


== Eksterne lenker ==
Offisielt nettsted 
(en) Yemanzhelinsk – kategori av bilder, video eller lyd på Commons
Isoton saltvannsløsning

En isoton saltvannsløsning  er en isoton saltløsning der natriumklorid (koksalt) er løst i vann i en konsentrasjon på 9mg/ml. Dette gir en løsning med en osmolaritet på 308 mosmol/l, noe som er nær opp til den for blodplasma. Løsningen er også omtalt som fysiologisk saltvannsløsning. Denne betegnelsen bør gå ut av bruk da den ikke er teknisk korrekt.


== Anvendelse ==
Isoton løsning har stor anvendelse innen medisin. Den kan gis intravenøst som en førstehjelp til pasienter som er sterkt dehydrert eller har et stort blodtap. 
Den blir også benyttet som bærer for medikamenter som gis intravenøst.
Videre er den mye brukt til sårrensing, rensing av kontaktlinser, spyling av øyne og nese.
Verkhneuralsk

Verkhneuralsk (russisk: Верхнеура́льск)  er en by i Tsjeljabinsk oblast i Russland. Den ligger ved elva Urals øvre løp, 230 km sørvest for Tsjeljabinsk. Innbyggertall: 10 054 (folketelling 2002), 10 893 (folketelling 1989).
Den ble grunnlagt i 1734 som festningen Verkhnejaitskaja (russisk: Верхнея́ицкая), som ble endret til Verkhneuralskaja (russisk: Верхнеура́льская) etter at elva Jaik ble omdøpt til Ural. Bystatus ble innvilget i 1781.


== Referanser ==


== Eksterne lenker ==
Offisielt nettsted 
(en) Verkhneuralsk – kategori av bilder, video eller lyd på Commons
Ashland University

Ashland University er et uavhengig, kristent universitet i Ashland, delstaten Ohio i USA. Konfesjonsmessig tilhører universitetet fra starten den tyskættede Brødrekirken (The Brethren Church). Det ble grunnlagt i 1878.
Skolepengene (2006) ved Ashland er på US$ 22 990, og det tildeles eksamener helt opp til doktorgrad (Ph.D).


== Referanser ==


== Eksterne lenker ==
(en) Offisielt nettsted 
The Brethren Church, som eier Ashland University
Minjar

Minjar (russisk: Минья́р)  er en by i Tsjeljabinsk oblast i Russland. Den ligger dalen til elva Sim ved samløpet med elva Minjar, 370 km vest for Tsjeljabinsk. Innbyggertall: 11 032 (folketelling 2002), 12 930 (folketelling 1989).
Byen ble grunnlagt i 1771 og ble innvilget bystatus i 1943.


== Eksterne lenker ==
Offisielt nettsted 
(en) Minyar – kategori av bilder, video eller lyd på Commons
Vålerenga Cricket Klubb

Vålerenga Cricket Klubb (stiftet i 2005) er en cricketklubb fra Oslo, som i 2013 spiller i 3. divisjon cricket for menn.
Laget ble startet av blant andre Anees Rauf og forfatteren Steffen Sørum. Målet var å skape en klubb med flerkulturell bakgrunn.Laget rykket opp til 1. divisjon i 2009, men rykket ned igjen i 2. divisjon samme år.


== Meritter ==
Norwegian Cricket Federation Division 1 – 2009
Norwegian Cricket Federation Årets Lag – 2008
Norwegian Cricket Federation Division 2 – 2008 (champions)
Norwegian Cricket Federation Division B – 2007 (runners-up)
Norwegian Cricket Federation Division B – 2006 (4th Place)


== Eksterne lenker ==
Offisielt nettsted
Vålerenga Cricket Klubb hos Norges Cricketforbund.
Ezequiel Lavezzi

Ezequiel Lavezzi (født 3. mai 1985, i Villa Gobernador Gálvez i Argentina) er en argentinsk fotballspiller, som spiller som spiss, for den kinesiske klubben Hebei China Fortune. Han kom til Napoli 5. juli 2007, fra den argentinske klubben San Lorenzo, for ca. 6 millioner euro. 02.07.2012 gikk han til Paris Saint-Germain på en fireårskontrakt, verdt opp til 30 millioner pund.
17. januar 2016 signerte han for den kinesiske klubben Hebei China Fortune. Det antas at han vil tjene 400 000 pund i uka.
Lavezzi ble olympisk mester for Argentina under OL i Beijing 2008.


== Referanser ==


== Eksterne lenker ==
(en) Ezequiel Lavezzi – Olympedia 
(en) Ezequiel Lavezzi – Sports-Reference (OL-resultater – arkivert) 
(en) Ezequiel Lavezzi – FIFA 
(en) Ezequiel Lavezzi – UEFA 
(fr) Ezequiel Lavezzi – LÉquipe 
(en) Ezequiel Lavezzi – Transfermarkt 
(en) Ezequiel Lavezzi – national-football-teams.com 
(en) Ezequiel Lavezzi – WorldFootball.net 
(en) Ezequiel Lavezzi – Soccerbase.com 
(en) Ezequiel Lavezzi – FootballDatabase.eu
Helen Thomas

Helen Thomas (født 4. august 1920 i Winchester, Kentucky, død 20. juli 2013) var en amerikansk korrespondent og fast medlem av pressekorpset under pressemøtene i Det hvite hus. Hun var korrespondent i 57 år, og dekket hver president siden John F. Kennedy.
Helens foreldre var libanesiske immigranter og kom opprinnelig fra Tripoli.


== Kontrovers ==
Mens Thomas levde, var det i mange år fast praksis at hun stilte det første spørsmålet under presidentens pressekonferanser. Disse spørsmålene har ofte både overrasket og sjokkert. Hun ble en legende i levende live, og ble sett på som prototypen på den tøffe og uredde journalist. 
I juni 2010 skapte hun massiv oppstandelse i USA ved å uttale at de jødeske okkupantene måtte se å komme seg ut av det okkuperte Palestina og «hjem» til Polen, Tyskland og overalt ellers i verden. Hun har i etterkant kommentert uttalelsene og utlagt deres mening, som hun mente ikke var antisemittisk på noe vis. Hun måtte uansett gå på dagen som korrespondent for Hearst-konsernets aviser.


== Referanser ==


== Eksterne lenker ==
(en) Helen Thomas – kategori av bilder, video eller lyd på Commons 
(en) Helen Thomas på Internet Movie Database 
(en) Helen Thomas hos The Movie Database
Have I Got News for You

Have I Got News for You er et britisk studiobasert humorprogram som har gått på BBC siden 1990. Serien harselerer med ukesaktuelle nyheter i Storbritannia. Programmet er bygd på BBC Radio 4s program The News Quiz og er siden starten i 1990 blitt produsert av Hat Trick Productions. Have I Got News for You ble i begynnelsen vist på BBC Two, men i 2000 byttet programmet kanal til BBC One.
Fra starten og frem til 2002 var Angus Deayton programleder og Ian Hislop og Paul Merton lagkapteiner. I mai 2002 ble det kjent at Deayton hadde hatt sex med en prostituert og brukt narkotika. Den mye omtalte skandalen gjorde at BBC sparket ham i oktober 2002, to episoder inn i den 24. sesongen. Deayton ble erstattet med gjesteprogramledere som skifter fra program til program, mens Hislop og Merton fortsatte som lagkapteiner.
Det norske humorprogrammet Nytt på nytt er basert på dette programmet.


== Referanser ==


== Litteratur ==
Jimmy Mulville; Harry Thompson; Colin Swash (1994). Have I Got News For You: The Shameless Cash-in Book (engelsk). London: BBC Books. ISBN 978-0-56-337111-3. 
Angus Deayton; Ian Hislop; Paul Merton (1996).  Colin Swash, red. Have I Got 1997 for You (engelsk). London: BBC Books. ISBN 978-0-56-338783-1. 


== Eksterne lenker ==
(en) Offisielt nettsted 
(en) Have I Got News for You – kategori av bilder, video eller lyd på Commons 
(en) Have I Got News for You på Internet Movie Database 
(no) Have I Got News for You hos Filmfront
Augsburg College

Augsburg College er et uavhengig, evangelisk-luthersk universitet i Minneapolis, delstaten Minnesota i USA. 
Det ble grunnlagt i 1869 av norske lutheranere. Professor August Weenaas var første rektor (1869–1876), og han hentet Sven Oftedal og Georg Sverdrup som lærerkrefter fra Norge. De grunnla et luthersk presteseminar på lavere nivå.
Skolepengene ved Augsburg var i 2006 på 23 422 dollar. Det tildeles eksamener helt opp til doktorgrad (ph.d.). Fagkretsen omfatter tradisjonelle liberal arts-studier innen humanistiske fag, samfunnsvitenskapelige fag, musikk og klassiske naturvitenskaper. Det tildeles også Master of Business Administration.


== Referanser ==


== Eksterne lenker ==
(en) Offisielt nettsted 
(en) Augsburg College – kategori av bilder, video eller lyd på Commons
MIRACL

MIRACL eller (Mid-InfraRed Advanced Chemical Laser) er et laservåpen utviklet  for den amerikanske marinen på slutten av 1970-tallet av TRW Incorporated.
MIRACL er en kjemisk laser basert på deuteriumfluorid med utgangseffekt over 1 MW. Laserstrålen er infrarød med bølgelengde på 3,8 µ (mikrometer), og den kan produsere en kontinuerlig stråle i opptil 70 sekunder sammenhengende. Laserstrålen kan sendes ut fra en SEALITE styrbar laser-lyskaster med lysåpning på 1,5 meter. MIRACL er for tiden plassert ved testanlegget High Energy Laser System Test Facility (HELSTF) ved White Sands Missile Range i New Mexico, USA, og har vært avfyrt en rekke ganger siden 1980. Den er det eneste kjente operative laservåpen av denne størrelsen.


== Virkemåte ==
Funksjonsprinsippet er ikke helt ulikt det til en rakettmotor med flytende drivstoff. Etylen forbrennes med en oksidant (nitrogentrifluorid) med frie eksiterte fluoratomer som resultat. Umiddelbart etter forbrenningskammeret blir deuterium og helium tilsatt forbrenningsgassene. Deuterium binder seg med fluoret og danner eksiterte deuteriumfluorid-molekyler mens helium stabiliserer reaksjonen og temperaturen. Laserspeilene plasseres rundt resonnatoren, og laserlyset blir hentet ut. Strålen er på 21 x 3 cm, og ved hjelp av optikk gis strålen en kvadratisk form på 14 cm x 14 cm.


== Kontrovers ==
MIRACL har flere ganger vært testet med suksess mot raketter og faste mål, men 17. oktober 1997 ble MIRACLs laserstråle for første gang rettet mot verdensrommet. Målet var MSTI-3, en gammel amerikansk satellitt som snart skulle tas ut av drift. Hensikten var – ifølge militære kilder – å undersøke hvor sårbare satellitter er for bakkebasert anti-satellitt-våpen. Testen utløste en debatt i USA om hvorvidt dette var et ledd i militarisering av rommet.


== Referanser ==


== Kilder ==
US Army - Testcenter: High Energy Laser Systems Test Facility Besøkt 10. mars 2015
Augustana College

Augustana College er navnet på to høyskoler i USA, begge grunnlagt av skandinaviske innvandrere i 1860:

Augustana College (Illinois), Rock Island, Illinois.
Augustana University, tidl, Augustana College, Sioux Falls, Sør-Dakota.
Augustana College (Illinois)

Augustana College er en privat, luthersk høyskole i Rock Island, delstaten Illinois i USA. Rektor siden oktober 2003 er Steven C. Bahls.
Skolen ble grunnlagt i 1860 av skandinaviske innvandrere. Første rektor var svensken Lars Paul Esbjörn, som dannet høyskolen etter brudd med den øvrige ledelse ved det nåværende Augustana College i Sør-Dakota.
Ved Augustana studerer 2 463 studenter (2006), og skolepengene er US$ 24 924. Det undervises opp til graden Bachelor i klassiske liberal arts-fag, inklusive sykepleier- og lærerutdanning.


== Eksterne lenker ==
(en) Offisielt nettsted 
(en) Augustana College (Illinois) – kategori av bilder, video eller lyd på Commons
Augustana University

Augustana University er et privat, luthersk universitet i Sioux Falls i den amerikanske delstaten Sør-Dakota.
Det ble grunnlagt i 1835 i Illinois som laveregrads skole av skandinaviske innvandrere, og ble i 1860 splittet da svensken Lars Paul Esbjörn forlot skolen og dannet Augustana College i Illinois, mens Augustana ble etablert i South Dakota i 1869. I 2015 fikk Augustana College i Sør-Dakota universitetsstatus.
Ved Augustana studerer 1 768 studenter (2006), og skolepengene er US$ 19 986. Det undervises opp til mastergrad.


== Eksterne lenker ==
(en) Offisielt nettsted 
(en) Augustana University (South Dakota) – kategori av bilder, video eller lyd på Commons
Raise Gruppen

Raise Gruppen er et norsk selskap, og et av Europas største frisørkonsern. Raise Gruppen driver frisørkjedene Nikita Hair Norway, Nikita Hair Sweden, Nikita Hair USA, Sayso Hair & Style AS, Sayso Hair & Style AB, Norsk Frisørskole, International Hair Academy og Raise Studio & Academy. Selskapet ble startet av gründer Inger Ellen Nicolaisen i 1984, og har i dag over 1000 medarbeidere. Nicolaisens datter, Christinah Nicolaisen, er styreleder i Raise Gruppen AS. Raise Gruppen AS eies av Raise Gruppen Holding AS hvor Inger Ellen Nicolaisen er styreleder og eier 100% av aksjene.  


== Referanser ==


== Eksterne lenker ==
Raise-Gruppen
Nikita-Gruppen
Raise AS fra Proff